text: Politiet fandt våben under ransagning
  07 oktober 2011 kl. 09.16
  Syd- og Sønderjyllands Politi fandt bl.a. våben og hash, da Hells Angles klubhus i Esbjerg blev ransaget igår. 
  På klubhusets grund fandt politiet en 9 mm pistol med 10 patroner i magasinet. 
  Et andet sted på grunden fandt politiet 40 stk. 9 mm patroner. 
  Derudover blev der fundet hash og dopingmidler i klubhuset. Tre personer er sigtet efter lov om euforiserende stoffer samt lov om dopingmidler.
  Våben og ammunition vil nu blive sendt til teknisk undersøgelse hos Kriminalteknisk center.
  